
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 338 


20 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση με μίσθωση έργου σε θεραπευτές γιατρούς 


απότονΟΑΕΕ-ΤΕΒΕ. 1 

Καθορισμός αριθμού θέσεων των Νοσοκομείων της 
Περιφέρειας Κρήτης που πληρούνται από άτομα 
που προστατεύονται από το Ν. 2643/1998 και κατα¬ 
νομή των θέσεων αυτών. 2 

Καθορισμός αριθμού θέσεων του Ταμείου Νομικών 
που πληρούνται από άτομα που προστατεύονται 
από το Ν. 2643/1998 και κατανομή των θέσεων αυ¬ 
τών. 3 

Καθορισμός αριθμού θέσεων του Δήμου Ιλίου που 
πληρούνται από άτομα που προστατεύονται από το 

Ν. 2643/1998 και κατανομή των θέσεων αυτών. 4 

Υποβολή Εντύπου Βεβαίωσης Στοιχείων Εργοδότη... 5 


ΑΠΟΦΑΣΕΙ Σ 

Αριθ.Φ. 35/5518 (1) 

Ανάθεση με μίσθωση έργου σε θεραπευτές γιατρούς 
από τον ΟΑΕΕ-ΤΕΒΕ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις της παρ. 2 του αρθρ. 2 του Νόμου 
656/77. 

β) Τις διατάξεις της παρ. 1 του αρθρ. 11 του Νόμου 
1027/80. 

γ) Τις διατάξεις του αρθρ. 6 του Νόμου 2527/97 και του 
άρθρ. 10 του Ν. 2676/99. 

δ) Τις διατάξεις της 35/1385/1.9.99 απόφασης του 
Υπουργού Εργασίας και Κοινωνικών Ασφαλίσεων «Έγκρι¬ 
ση του Κανονισμού του κλάδου Υγείας του ΟΑΕΕ». 

ε) Την ΔΙΠΠ/ΦΕΓΚΡ.7/347/15099/23.10.2001 απόφαση 
της Επιτροπήςταυ άρθρου 2 παρ. 1 της αριθμ. 55/98 ΠΥΣ. 


στ) Την 2572/7.6.2001 γνωμοδότηση του Νομικού Συμ¬ 
βούλου του ΟΑΕΕ-ΤΕΒΕ. 

ζ) Τις ανάγκες παροχής πρωτοβάθμιας ιατρικής φρο¬ 
ντίδας στους ασφαλισμένους του Οργανισμού και στα μέ¬ 
λη οικογένειας αυτών. 

η) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΟΑΕΕ ΤΕΒΕ που θα ανέλθει στο ποσόν των 
10.700.000.000 δρχ. και θα περιληφθεί σχετική πίστωση 
στον προϋπολογισμό του ΟΑΕΕ-ΤΕΒΕ του έτους 2002 με 
στοιχεία ΚΑ.0671. 

θ) Την απόφαση αριθμ. ΔΙΔΚ/Φ. 1/2/22875/31.10.2001 
(ΦΕΚ 1480/Α'/2001)του Πρωθυπουργού και του Υπ. Εσω¬ 
τερικών, Δημόσιας Διοίκησης και Αποκέντρωσης «Ανάθε¬ 
ση αρμοδιοτήτων ΥΠΕΣΔΔΑ στους Υφυπουργούς 
ΕΣΔΔΑ», αποφασίζουμε: 

Καθορίζουμε τον αριθμό των προσώπων που μπορεί ο 
Οργανισμός Ασφάλισης Ελευθέρων Επαγγελματιών (ΤΕ¬ 
ΒΕ) να αναθέτει με μίσθωση, για ένα χρόνο σε 3.600 θε¬ 
ραπευτές ιατρούς, ειδικοτήτων (παθολόγου, ή γιατρού 
γενικής ιατρικής, παιδιάτρου, καρδιολόγου, οφθαλμιά¬ 
τρου, γυναικολόγου, δερματολόγου, ορθοπεδικού, ΩΡΑ, 
νευρολόγου - ψυχιάτρου, πνευμονολόγου, ουρολόγου, 
ρευματολόγου, γαστρεντερολόγου, ενδοκρινολόγου και 
αλλεργιολόγου), πανελλαδικά, ανάλογα με την κατά τόπο 
δύναμη των ασφ/νων, το έργο της παροχής πρωτοβάθ¬ 
μιας ιατρικής περίθαλψης στους ασφαλισμένους του Ορ¬ 
γανισμού και στα μέλη της οικογένειας αυτών. 

Το συγκεκριμένο έργο θα εκτελείται στα ιδιωτικά ια¬ 
τρεία τους, όπου δέχονται και την ιδιωτική τους πελατεία 
και δεν ανάγεται στον κύκλο των καθηκόντων των υπαλ¬ 
λήλων του ΟΑΕΕ-ΤΕΒΕ. 

Η αμοιβή τους καθορίζεται σύμφωνα με τα οριζόμενα 
στην 2/59208/0022/11.8.2000 κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σ. ΜΠΕΝΟΣ ΔΗΜΗΤΡΗΣ ΡΕΠΠΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 30238 (2) 

Καθορισμός αριθμού θέσεων των Νοσοκομείων της Πε¬ 
ριφέρειας Κρήτης που πληρούνται από άτομα που 
προστατεύονται από το Ν. 2643/1998 και κατανομή 
των θέσεων αυτών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ220/τ. Α'/28.9.1998) όπως αντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ258/τ. Α'/6.11.2001) και της παρ. 3 
του άρθρου 48 του Ν. 2972/2001 (ΦΕΚ 291/τ. Α'/ 
27.12.2001). 

2. Τις διατάξεις του άρθρου 18 του Ν. 2190/1994 (ΦΕΚ 
28/τ.Α'/3.3.1994). 

3. Το με αριθ. πρωτ. 665/6.2.2002 έγγραφο της Περιφέ¬ 
ρειας Κρήτης για την επικείμενη έκδοση προκήρυξης 
πλήρωσης δεκαέξι (16) συνολικώς θέσεων εργασίας δια¬ 
φόρων κατηγοριών, κλάδων και ειδικοτήτων των Νοσοκο¬ 
μείων της Περιφέρειας Κρήτης. 

4. Την με αριθ. ΔΙΔΚ/Φ1 /2/22875/31.10.2001 (ΦΕΚ 1480/ 
τ.Β') απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
(ΕΣ.Δ.Δ.Α.) περί ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α. 

5. Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Α. Καθορίζουμε το συνολικό αριθμό των θέσεων εργα¬ 
σίας του Νομαρχιακού Γενικού Νοσοκομείου Χανιών «Ο 
ΑΓΙΟΣ ΓΕΩΡΓΙΟΣ» που πρόκειται να πληρωθούν από άτο¬ 
μα που προστατεύονται από τις διατάξεις του Ν. 2643/ 
1998 σε μια (1). 

Β. Η ανωτέρω θέση δίδεται στο Νομαρχιακό Γενικό Νο¬ 
σοκομείο Χανιών «Ο ΑΓΙΟΣ ΓΕΩΡΓΙΟΣ» στην κατηγορία 
των Ατόμων με Ειδικές Ανάγκες (Α.Μ.Ε.Α.) του πρώτου 
εδαφίου της περίπτωσης β' της παραγράφου 1 του άρ¬ 
θρου 1 του Ν. 2643/1998 και θα καλυφθεί από άτομο της 
κατηγορίας ΤΕ Τεχνολογικής Εκπαίδευσης και του κλά- 
δου/ειδικότητας ΤΕ Νοσηλευτών - Νοσηλευτριών. 

Νομαρχία Φορέας Κλάδος/ Κατηγορία Θέσεις 

Ειδικότητα Προστασίας Ν. 2643/1998 
ΧΑΝΙΩΝ ΝΟΜΑΡΧΙΑΚΟ ΤΕ Α.Μ.Ε.Α. 1 

ΓΕΝΙΚΟ Νοσηλευτών 

ΝΟΣΟΚΟΜΕΙΟ Νοσηλευτριών 
«Ο ΑΓΙΟΣ ΓΕΩΡΓΙΟΣ» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2002 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σ. ΜΠΕΝΟΣ ΔΗΜΗΤΡΗΣ ΡΕΠΠΑΣ 


Αριθ. 30129 ( 3 ) 

Καθορισμός αριθμού θέσεων του Ταμείου Νομικών που 
πληρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/τ.Α'/28.9.1998), όπως αντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/τ. Α /6.11.2001) και της παρ. 3 
του άρθρου 48 του Ν. 2972/2001 (ΦΕΚ 291/τ. Α7 
27.12.2001). 

2. Τις διατάξεις του άρθρου 18 του Ν. 2190/1994 (ΦΕΚ 
28/τ.Α'/3.3.1994). 

3. Τις διατάξεις της παρ. 3του άρθρου 1 του Ν. 2527/97, 
όπως ισχύει (ΦΕΚ 206/τ. Α'/8.10.97). 

4. Το με αριθ. πρωτ. 2357/28.1.2002 έγγραφο του 
Α.Σ.Ε.Π. για την επικείμενη έκδοση προκήρυξης πλήρω¬ 
σης είκοσι πέντε (25) συνολικώς θέσεων εργασίας διαφό¬ 
ρων κατηγοριών, κλάδων και ειδικοτήτων του Ταμείου 
Νομικών. 

5. Την με αριθ. ΔΙΔΚ/Φ 1/2/22875/31.10.2001 (ΦΕΚ 
1480/τ. Β') απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
(ΕΣ.Δ.Δ.Α.) περί ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α. 

6. Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Α. Καθορίζουμε το συνολικό αριθμό των θέσεων εργα¬ 
σίας του Ταμείου Νομικών που πρόκειται να πληρωθούν 
από άτομα που προστατεύονται από τις διατάξεις του Ν. 
2643/1998 σε μία (1). 

Β. Η ανωτέρω θέση δίδεται στην κατηγορία των Ατόμων 
με Ειδικές Ανάγκες (Α.Μ.Ε.Α.) του πρώτου εδαφίου της 
περίπτωσης β' της παραγράφου 1 του άρθρου 1 του Ν. 
2643/1998 και θα καλυφθεί από άτομο της κατηγορίας ΤΕ 
Τεχνολογικής Εκπαίδευσης Κλάδου Διοικητικού - Λογι¬ 
στικού. 

Νομαρχία Φορέας Κλάδος/ Κατηγορία θέσεις 

Ειδικότητα Προστασίας Ν. 2643/1998 
ΑΘΗΝΩΝ ΤΑΜΕΙΟ ΤΕ Α.Μ.Ε.Α. 1 

ΝΟΜΙΚΩΝΔιοικητικού - Λογιστικού 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2002 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΣΤΑΥΡΟΣ ΜΠΕΝΟΣ ΔΗΜΗΤΡΗΣ ΡΕΠΠΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 30278 (4) 

Καθορισμός αριθμού θέσεων του Δήμου Ιλίου που πλη- 
ρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/τ.Α'/28.9.1998), όπωςαντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/τ.Α'/6.11.2001) και της παρ. 3 
του άρθρου 48 του Ν. 2972/2001 (ΦΕΚ 291/τ.Α'/ 
27.12.2001). 

2. Τις διατάξεις του άρθρου 18 του Ν. 2190/1994 (ΦΕΚ 
28/τ.Α'/3.3.1994). 

3. Το με αριθ. πρωτ. 4836/28.1.2002 έγγραφο του 
Α.Σ.Ε.Π. για την επικείμενη έκδοση προκήρυξης πλήρω¬ 
σης δέκα πέντε (15) συνολικώς θέσεων τακτικών υπαλλή¬ 
λων ειδικότητας ΥΕ16 Εργατών καθαριότητας του Δήμου 
Ιλίου. 

4. Την με αριθ. ΔΙΔΚ/Φ1/2/22875/31.10.2001 (ΦΕΚ 
1480/τ.Β') απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
(ΕΣ.Δ.Δ.Α.) περί ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α. 

5. Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Α. Καθορίζουμε το συνολικό αριθμό των θέσεων εργα¬ 
σίας του Δήμου Ιλίου που πρόκειται να πληρωθούν από 
άτομα που προστατεύονται από τις διατάξεις του Ν. 
2643/1998 σε μία (1). 

Β. Η ανωτέρω θέση δίδεται στην κατηγορία των Ατόμων 
με Ειδικές Ανάγκες (Α.Μ.Ε.Α.) του πρώτου εδαφίου της 
περίπτωσης β'της παραγράφου 1 του άρθρου 1 του Ν. 
2643/1998 και θα καλυφθεί από άτομο της κατηγορίας ΥΕ 
16 Προσωπικού Καθαριότητας. 

Νομαρχία Φορέας Κλάδος/ Κατηγορία Θέσεις 

Ειδικότητα Προστασίας Ν. 2643/1998 
ΔΥΤΙΚΗΣ ΔΗΜΟΣ ΥΕ16 Α.Μ.Ε.Α. 1 

ΑΤΤΙΚΗΣ ΙΛΙΟΥ Προσωπικού 

Καθαριότητας 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 5 Μαρτίου 2002 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΣΤΑΥΡΟΣ ΜΠΕΝΟΣ ΔΗΜΗΤΡΗΣ ΡΕΠΠΑΣ 

-♦- 

Αριθ. Φ.21/2737 (5) 

Υποβολή Εντύπου Βεβαίωσης Στοιχείων Εργοδότη. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 περ. β'του άρθρου 6 του Ν. 
2972/27.12.2001 (ΦΕΚ291Α). 


2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137Α') όπως συ¬ 
μπληρώθηκαν με το άρθρο 27 του Ν. 2081/1992 (ΦΕΚ 
154Α') και τροποποιήθηκαν με το άρθρο 1 παρ. 2α του Ν. 
2469/1997 (ΦΕΚ38Α'). 

3. Τις διατάξεις του Π.Δ. 372/95 (ΦΕΚ201Α') καιτου Π.Δ. 
213/92 (ΦΕΚ 102Α'). 

4. Την με αριθμό 80088/31.10.2001 (ΦΕΚ 1485Β') κοινή 
απόφαση του Πρωθυπουργού και Υπουργού Εργασίας και 
Κοινωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Υπόχρεοι υποβολής 

1. Κάθε εργοδότης, ο οποίος μέχρι 31.12.2001 είναι απο- 
γεγραμμένος στα Μητρώα Εργοδοτών και εξακολουθεί να 
ασκεί δραστηριότητα επιχειρηματική ή επαγγελματική, είτε 
απασχολεί προσωπικό είτε όχι, υποχρεούται να υποβάλει 
στο ΙΚΑ Έντυπο Βεβαίωσης Στοιχείων Εργοδότη (Ε.Β.Σ.Ε.). 

2. Εργοδότης με περισσότερες από μία επιχειρηματι¬ 
κές ή επαγγελματικές εγκαταστάσεις, που είναι απογε- 
γραμμένος στα Μητρώα Εργοδοτών περισσότερων του 
ενός υποκαταστημάτων ή παραρτημάτων ΙΚΑ με διαφο¬ 
ρετικούς Αριθμούς Μητρώου, υποβάλλει ένα Ε.Β.Σ.Ε., αν 
έχει τον ίδιο Αριθμό Φορολογικού Μητρώου (ΑΦΜ) για 
όλες τις εγκαταστάσεις του. 

3. Κατ’ εξαίρεση, ο εργοδότης της παραγράφου 1 που 
είναι φυσικό πρόσωπο και απασχολεί παράλληλα οικια¬ 
κούς βοηθούς ή λοιπά κατ’ οίκον απασχολούμενα πρό¬ 
σωπα σε μία ή περισσότερες οικίες, υποβάλλει δύο 
Ε.Β.Σ.Ε., ένα για την επαγγελματική του δραστηριότητα 
και ένα για τους οικιακούς βοηθούς ή λοιπά κατ’ οίκον 
πρόσωπα που απασχολεί σε μία ή περισσότερες οικίες. 

4. Ειδικά τα Υπουργεία, ανεξαρτήτως των οργανικών 
μονάδων που διαθέτουν πέραν της έδρας τους και στα 
οποία χορηγείται υποχρεωτικά ενιαίος και μοναδικός 
ΑΦΜ, υποβάλλουν Ε.Β.Σ.Ε. ανά οργανική μονάδα που 
διαθέτουν, ώστε να τους χορηγηθεί ξεχωριστός Αριθμός 
Μητρώου Εργοδότη ανά οργανική μονάδα. 

Τα ως άνω ισχύουν και για τη Βουλή των Ελλήνων, για το 
προσωπικό που αυτή απασχολεί και για τους συνεργάτες 
(γραμματείς) των βουλευτών. 

5. Ο εργοδότης της παραγράφου 1, που υποβάλλει το 
Ε.Β.Σ.Ε., υποχρεο ύται να συ μπλη ρώσει τη ν ενότητα με τα 
οικοδομικά έργα που εκτελεί, εφόσον: 

α) είναι ανάδοχος ή εργολάβος δημοσίων έργων ή / και 

β) είναι εργολάβος ιδιωτικών οικοδομικών και τεχνικών 
έργων που εκτελούνται με το σύστημα της αντιπαροχής. 

Τα έργα που εκτελούνται πρέπει να έχουν αναγγελθεί 
στο ΙΚΑ από 1.1.2000 και εφεξής. 

6. Η δήλωση των στοιχείωνπου περιέχονται στο Ε.Β.Σ.Ε., 
επέχει θέση υπεύθυνης δήλωσης του Ν. 1599/1986. Σε πε¬ 
ρίπτωση ψευδούς δήλωσης επιβάλλονται οι ποινικές κυ¬ 
ρώσεις που προβλέπονται από το νόμο αυτό. 

Άρθρο 2 

Εξαιρέσεις από την υποχρέωση υποβολής 

Από την υποχρέωση υποβολής του Ε.Β.Σ.Ε., εξαιρούνται: 

α) Οι οικιακοί βοηθοί και τα λοιπά κατ’ οίκον απασχο¬ 
λούμενα πρόσωπα που παρέχουν τις υπηρεσίες τους σε 
δύο ή περισσότερους εργοδότες στη διάρκεια του μήνα, 
β) Οι αποκλειστικές αδελφές νοσοκόμες, 
γ) Οι αυτοτελώς απασχολούμενοι στο θέαμα και ακρό¬ 
αμα. 

δ) Οι εργαζόμενοι στην περιοχή του Αγίου Όρους για 
λογαριασμό της Ιερής Κοινότητας, Ιερών Μονών και των 
εξαρτημάτων τους, 
ε) Οι ιερόδουλες. 

στ) Οι ιδιοκτήτες κρεοπωλείων και ομόρρυθμα μέλη 
εταιρικών επιχειρήσεων (ΟΕ ή ΕΕ) κρεοπωλείου, οι οποί¬ 
οι ασφαλίζονται στο ΙΚΑ -ΤΕΑΜ. 

ζ) Οι κύριοι των οικοδομικών και τεχνικών έργων, εκτός 
των περιπτώσεων της παραγράφου 5 του άρθρου 1. 

Άρθρο 3 

Χρόνος υποβολής 

Το ΕΒΣΕ υποβάλλεται μία φορά από κάθε υπόχρεο. Η 
υποβολή αρχίζει την 1.11.2001. 

Άρθρο 4 

Μορφή του Εντύπου 

1. Το έντυπο αποτελείται από τρία φύλλα, εκτυπωμένα 
σε μορφή τριπτύχου, με έξι συνολικά σελίδες διαστάσεων 
χαρτιού Α4. Η ένωση του τρίτου φύλλου του τριπτύχου, 
που περιέχει οδηγίες για τη συμπλήρωση του εντύπου εί¬ 
ναι διακεκομμένη (ροιΙοΐ'Θ) για να διευκολύνεται η αποκο¬ 
πή του. Μετά την αποκοπή του φύλλου οδηγιών, που δεν 
υποβάλλεται στο ΙΚΑ, παραμένει το κύριο σώμα του εντύ¬ 
που, που αποτελείται από δύο φύλλα σε μορφή δίπτυχου 
και τέσσερις συνολικά σελίδες. 

2. Στο έντυπο περιέχονται οι ακόλουθες πέντε ενότη¬ 
τες: 

α) Γ ενικά Στοιχεία Εργοδότη, 
β) Στοιχεία της Έδρας του Εργοδότη, 
γ) Στοιχεία Παραρτημάτων Εργοδότη, 
δ) Στοιχεία Υπευθύνων Εργοδότη, 
ε) Οικοδομοτεχνικά Έργα που εκτελεί ο Εργοδότης 

Άρθρο 5 

Περιεχόμενο του Εντύπου 

Οι περιλαμβανόμενες στο Ε.Β.Σ.Ε. πέντε ενότητες 
έχουν το ακόλουθο περιεχόμενο: 

Α. Η πρώτη ενότητα, με τίτλο Γ ενικά Στοιχεία Εργοδότη, 
περιέχει τα εξής στοιχεία: 

1) Τον Αριθμό Μητρώου Εργοδότη (ΑΜΕ) ο οποίος συ¬ 
μπληρώνεται από το ΙΚΑ κατά τη δημιουργία νέου μητρώ¬ 
ου εργοδοτών. 

2) Την ένδειξη για το αν ο εργοδότης είναι φυσικό πρό¬ 
σωπο ή όχι. 

3) Την πλήρη επωνυμία του εργοδότη, όπως αυτή ανα- 
φέρεται στο καταστατικό, στο φύλλο εφημερίδας της Κυ- 
βερνήσεως, ή σε άλλα επίσημα έγγραφα. 

4) Το επώνυμο, το όνομα, και το όνομα πατέρα ,όταν 
πρόκειται για φυσικό πρόσωπο. 

5) Τον διακριτικό τίτλο της επιχείρησης, αν υπάρχει. 

6) Τη Δημόσια Οικονομική Υπηρεσία (Δ.Ο.Υ.) στην 
οποία υπάγεται ο εργοδότης και τον Αριθμό Φορολογικού 
Μητρώου (Α.Φ.Μ.) του. 

7) Τον κωδικό νομικής μορφής, σύμφωνα με κατάλογο, 


που περιέχει κωδικοποίηση νομικών μορφών-ειδών επι¬ 
χείρησης και περιλαμβάνεται στο φύλλο οδηγιών της πα¬ 
ραγράφου 1 του άρθρου 4, καθώς και λεκτική περιγραφή 
της νομικής μορφής. 

8) Τον κωδικό της κύριας δραστηριότητας καιτωντυχόν 
άλλων δραστηριοτήτων που ασκούνται από τον εργοδό¬ 
τη, όπως αυτοί αποδίδονται από τη Δ.Ο.Υ. 

9) Το συνολικό αριθμό των παραρτημάτων του εργοδό¬ 
τη, αν υπάρχουν, τα στοιχεία των οποίων συμπληρώνο¬ 
νται στην τρίτη ενότητα. 

10) Το συνολικό αριθμό των υπευθύνων του εργοδότη, 
τα στοιχεία των οποίων συμπληρώνονται στην τέταρτη 
ενότητα. 

11) Το συνολικό αριθμό των οικοδομικών και τεχνικών 
έργων που εκτελεί ο εργοδότης, τα στοιχεία των οποίων 
συμπληρώνονται στην πέμπτη ενότητα. 

12) Το ονοματεπώνυμο, τηλέφωνο και ΡΑΧτου αρμοδί¬ 
ου προσώπου για την παροχή στο ΙΚΑ πληροφοριών. 

Β. Η δεύτερη ενότητα, με τίτλο Στοιχεία της έδρας του 
Εργοδότη, περιέχει τα εξής στοιχεία: 

1) Το υποκατάστημα ή παράρτημα ΙΚΑ στο οποίο υπά¬ 
γεται η έδρατου εργοδότη. 

2) Τον κωδικό υποκαταστήματος ή παραρτήματος ΙΚΑ 
και τον αριθμό μητρώου της έδρας του εργοδότη, όπως τα 
στοιχεία αυτά αναγράφονται στο Βιβλιάριο Αγοράς Ενσή¬ 
μων ή στο παραστατικό καταβολής των εισφορών. Τα 
στοιχεία αυτά δεν αναγράφονται αν ο εργοδότης δεν απα¬ 
σχολεί προσωπικό στην έδρα και δεν είναι απογεγραμμέ- 
νος στα μητρώα εργοδοτών του IΚΑ για την έδρα του. 

3) Τη διεύθυνση της έδρας του εργοδότη (οδός, αριθ¬ 
μός, ταχυδρομικός κώδικας, πόλη, νομός). 

4) Τηλέφωνο, ίαχ, θ-ιτιαίΙ της έδρας του εργοδότη. 

5) Το πλήθος των απασχολουμένων στην έδρα του ερ¬ 
γοδότη. 

6) Την απασχόληση, σε πενθήμερη ή μη βάση, των ερ¬ 
γαζομένων, ανεξάρτητα από την απασχόληση μεμονωμέ¬ 
νων εργαζομένων και πέραντου πενθημέρου. 

Γ. Η τρίτη ενότητα, με τίτλο Στοιχεία Παραρτημάτων 
Εργοδότη, περιλαμβάνει τα εξής στοιχεία: 

1) Τον κωδικό υποκαταστήματος ή παραρτήματος ΙΚΑ 
και τον αριθμό μητρώου της έδρας του εργοδότη, όπως 
τα στοιχεία αυτά περιγράφονται στην δεύτερη ενότητα. 

2) Τον αύξοντα αριθμό του παραρτήματος του εργοδό¬ 
τη. Ο αριθμός αυτός χρησιμοποιείται από τον εργοδότη 
κατά την υποβολή της ΑΠΔ για τον προσδιορισμό του συ¬ 
γκεκριμένου παραρτήματος. 

3) Το αρμόδιο υποκατάστημα ή παράρτημα ΙΚΑ για τον 
έλεγχο του παραρτήματος του εργοδότη. 

4) Τον κωδικό υποκαταστήματος ή παραρτήματος ΙΚΑ, 
που είναι υπεύθυνο για τον έλεγχο του παραρτήματος και 
τον αριθμό μητρώου που έλαβε το παράρτημα του εργο¬ 
δότη κατά την απογραφή του στο παραπάνω υποκατά¬ 
στημα ή παράρτημα ΙΚΑ. 

5) Την διεύθυνση του παραρτήματος του εργοδότη 
(οδός, αριθμός, ταχυδρομικός κώδικας, πόλη, νομός). 

6) Τηλέφωνο, ΐαχ, θ-πιαίΙ του παραρτήματος του εργο¬ 
δότη. 

7) Τοπλήθοςτωναπασχολουμένων στο παράρτημα του 
εργοδότη. 

8) Την απασχόληση, σε πενθήμερη ή μη βάση, των ερ¬ 
γαζομένων, ανεξάρτητα από την απασχόληση μεμονωμέ¬ 
νων εργαζομένων και πέραντου πενθημέρου. 

Δ. Η τέταρτη ενότητα, με τίτλο Στοιχεία Υπευθύνων Ερ¬ 
γοδότη, περιέχει τα εξής στοιχεία: 

1) Τον κωδικό υποκαταστήματος ή παραρτήματος ΙΚΑ 
και τον αριθμό μητρώου της έδρας του εργοδότη, όπως 
τα στοιχεία αυτά περιγράφονται στην δεύτερη ενότητα. 

2) Τον αύξοντα αριθμό του υπευθύνου. 

3) Τον αριθμό και την ημερομηνία του επίσημου εγγρά¬ 
φου ορισμού του ως υπευθύνου. 

4) Την ιδιότητα που έχει στην επιχείρηση. 

5) Την ημερομηνία ορισμού του ως υπεύθυνου (ημέρα, 
μήνας και έτος). 

6) Το επώνυμο, όνομα, όνομα πατέρα και όνομα μητέ¬ 
ρας του. 

7) Το επώνυμο και το όνομα του/της συζύγου του. 

8) Το γένος. 

9) Την ημερομηνία γέννησής του (ημέρα, μήνας και 
έτος). 

10) Τον τόπο γέννησής του. 

11) Την διεύθυνσή του (οδός, αριθμός, ταχυδρομικός 
κώδικας, πόλη, νομός). 

12) Το τηλέφωνό του. 

13) Τα στοιχεία ταυτότητάς του (τύπος ταυτότητας, 
αριθμός, ημερομηνία έκδοσης και εκδούσα αρχή). 

14) Η Δημόσια Οικονομική Υπηρεσία (Δ.Ο.Υ.) στην 
οποία υπάγεται και ο Αριθμός Φορολογικού Μητρώου 
(Α.Φ.Μ.) αυτού. 

Ε. Η πέμπτη ενότητα, με τίτλο Οικοδομοτεχνικά έργα 
που εκτελεί ο εργοδότης, περιέχει τα εξής στοιχεία: 

1) Τον κωδικό υποκαταστήματος ή παραρτήματος ΙΚΑ 
και τον αριθμό μητρώου της έδρας του εργοδότη, όπως 
τα στοιχεία αυτά περιγράφονται στην δεύτερη ενότητα. 

2) Τον αύξοντα αριθμό του έργου. 

3) Το αρμόδιο υποκατάστημα ή παράρτημα ΙΚΑ απο- 
γραφήςτου. 

4) Τον κωδικό υποκαταστήματος ή παραρτήματος ΙΚΑ 
απογραφής του και τον αριθμό μητρώου που έλαβε αυτό 
κατά την απογραφή του. 

5) Συνοπτική περιγραφή του έργου. 

6) Την διεύθυνση εκτέλεσήςτου έργου, (οδός, αριθμός, 
ταχυδρομικός κώδικας, πόλη, νομός). 

7) Τον προϋπολογισμό του έργου, όπως προκύπτει από 
τη σχετική σύμβαση επί Δημοσίων Έργων. 

8) Τις απαιτούμενες ημέρες εργασίας, όπως αυτές 
έχουν προσδιοριστεί, κατά την απογραφή του, επί ιδιωτι¬ 
κών έργων. 

Άρθρο 6 

Συμπλήρωση του Εντύπου 

1. Η πρώτη σελίδα του Ε.Β.Σ.Ε., που αντιστοιχεί στις 
δύο πρώτες ενότητες με τίτλους «Γενικά Στοιχεία Εργο¬ 
δότη» και «Στοιχεία της Έδρας του Εργοδότη» συμπλη¬ 
ρώνεται από όλους τους εργοδότες. Στο τέλος της, μετά 
την δεύτερη ενότητα, τίθεται υπεύθυνη δήλωση του ερ¬ 
γοδότη για την ακρίβεια των στοιχείων που αναγράφονται 
σε όλες τις σελίδες του Ε.Β.Σ.Ε., ημερομηνία συμπλήρω¬ 
σής του και υπογραφή. 

2. Η δεύτερη σελίδα, που αντιστοιχεί στην τρίτη ενότη¬ 
τα με τίτλο «Στοιχεία Παραρτημάτων Εργοδότη», συ¬ 
μπληρώνεται μόνο από τον εργοδότη που έχει περισσό¬ 
τερες από μία επιχειρηματικές ή επαγγελματικές εγκατα¬ 
στάσεις (παραρτήματα) με τον ίδιο Αριθμό Φορολογικού 


Μητρώου. Αποτελείται από έξι πλαίσια και ο εργοδότης 
συμπληρώνει ένα πλαίσιο για κάθε παράρτημα. Αν υπάρ¬ 
χουν περισσότερα από έξι παραρτήματα, συμπληρώνο¬ 
νται όσα φωτοαντίγραφα της δεύτερης σελίδας του 
Ε.Β.Σ.Ε. είναι αναγκαία για την περιγραφή όλων των πα¬ 
ραρτημάτων. 

3. Η τρίτη σελίδα, που αντιστοιχεί στην τέταρτη ενότη¬ 
τα με τίτλο «Στοιχεία Υπευθύνων Εργοδότη», αποτελείται 
από τρία πλαίσια. Ο εργοδότης συμπληρώνει ένα πλαίσιο 
για κάθε υπεύθυνο της επιχείρησήςτου. Στις περιπτώσεις 
που υπάρχουν περισσότεροι από τρεις υπεύθυνοι, συ¬ 
μπληρώνονται όσα φωτοαντίγραφα της τρίτης σελίδας 
του Ε.Β.Σ.Ε. είναι αναγκαία για την καταγραφή όλων των 
υπευθύνων της επιχείρησης. 

4. Η τέταρτη σελίδα, που αντιστοιχεί στην πέμπτη ενό¬ 
τητα με τίτλο «Οικοδομοτεχνικά Έργα που εκτελεί ο Ερ¬ 
γοδότης» συμπληρώνεται μόνο από τον εργοδότη της πα¬ 
ραγράφου 5 του άρθρου 1 της απόφασης αυτής. Αποτε- 
λείται από τέσσερα πλαίσια και ο εργοδότης 
συμπληρώνει ένα πλαίσιο για κάθε οικοδομικό ή τεχνικό 
έργο. Στις περιπτώσεις που εκτελούνται περισσότερα 
από τέσσερα έργα, συμπληρώνονται όσα φωτοαντίγρα¬ 
φα της τέταρτης σελίδας του Ε.Β.Σ.Ε. είναι αναγκαία για 
την περιγραφή όλων των εκτελούμενων έργων. 

Άρθρο 7 

Τρόπος υποβολής 

1. Το ΕΒΣΕ είναι διαθέσιμο σε όλα τα Υποκαταστήματα 
και Παραρτήματα του ΙΚΑ, καθώς και στο διαδίκτυο σε 
μορφή αρχείου. Οι οδηγίες συμπλήρωσης υπάρχουν και 
στον δικτυακό τόπο (ννοό-είΐο) του ΙΚΑ στο διαδίκτυο 
(νννννν.ίΙο.ρΓ). 

2. Ο υπόχρεος συμπληρώνει, υπογράφει και αποστέλ¬ 
λει το Ε.Β.Σ.Ε. ταχυδρομικώς με απλή επιστολή και με 
χρέωση του παραλήπτη στην με αριθμό 1000 ταχυδρομι¬ 
κή θυρίδα του ΙΚΑ. Στον ταχυδρομικό φάκελο αναγράφο¬ 
νται τα εξής: «Προς ΙΚΑ - Τ.Θ. 1000 - Τ.Κ. 10800 - ΑΘΗΝΑ». 

3. Ως ημερομηνία υποβολής του Ε.Β.Σ.Ε. θεωρείται η 
ημερομηνία της σφραγίδας του Ταχυδρομείου που φέρει 
ο φάκελος. 

Άρθρο 8 

Επεξεργασία και έλεγχος 

1. Τα Ε.Β.Σ.Ε. που έχουν αποσταλεί στην ταχυδρομική 
θυρίδα του ΙΚΑ παραλαμβάνονται από υπαλλήλους του 
ΙΚΑ, οι οποίοι πραγματοποιούν οπτικό έλεγχο των κάτωθι 
στοιχείωντων Ε.Β.Σ.Ε.: 

α) Την αναγραφή του παλιού Αριθμού Μητρώου του Ερ¬ 
γοδότη, ο οποίος πρέπει να περιέχει έξι ψηφία, 

β) την αναγραφή της επωνυμίας του εργοδότη, 

γ) την αναγραφή του αρμοδίου υποκαταστήματος ή πα¬ 
ραρτήματος του ΙΚΑ, και 

δ) την αναγραφή των στοιχείωντων υπευθύνων της επι¬ 
χείρησης. 

2. Αν εντοπιστεί ελλιπής ή εσφαλμένη αναγραφή των 
πιο πάνω στοιχείων, ενημερώνεται ο εργοδότης προκει- 
μένου να προβεί στη διόρθωσή τους. 

3. Η διόρθωση γίνεται από τους εργοδότες, με επανυ- 
ποβολήτου Ε.Β.Σ.Ε. και με τη διαδικασία που τηρείται για 
την υποβολή του. Το Ε.Β.Σ.Ε. επανυποβάλλεται στο υπο¬ 
κατάστημα ή παράρτημα ΙΚΑ της έδρας του εργοδότη. 

Κατά την επανυποβολή, αναγράφεται στο Ε.Β.Σ.Ε. η έν¬ 
δειξη «Διορθωτικό ή Συμπληρωματικό», καθώς και η νέα 
ημερομηνία υποβολής. 

4. Αν κατά τον οπτικό έλεγχο του υποβαλλόμενου ή - σε 
περίπτωση εντοπισμού παραλείψεων και ανακριβειών - 
επανυποβαλλόμενου Ε.Β.Σ.Ε., δενεντοπισθούνπαραλεί¬ 
ψεις ή ανακρίβειες, καταχωρίζονται τα δηλωθέντα στοι¬ 
χεία και γίνεται η επεξεργασία τους. 

Άρθρο 9 

Χορήγηση νέου Αριθμού Μητρώου 

1. Μετά την επεξεργασία των στοιχείων του Ε.Β.Σ.Ε., 
αποδίδεται σε κάθε εργοδότη νέος Αριθμός Μητρώου. Ο 
νέος Αριθμός Μητρώου περιλαμβάνει δέκα αριθμητικά 
ψηφία, από τα οποία τα τρία πρώτα αντιστοιχούν στον κω¬ 
δικό του υποκαταστήματος ή παραρτήματος ΙΚΑ της 
έδρας, τα έξι επόμενα στον παλιό Αριθμό Μητρώου της 
έδρας του εργοδότη και το δέκατο είναι ψηφίο ελέγχου. 

2. Για τους εργοδότες που διαθέτουν παραρτήματα 
στην ίδια ή διαφορετική ασφαλιστική περιοχή από αυτήν 
της έδρας, με την ίδια ή διαφορετική δραστηριότητα σε 
σχέση με την έδρα, αποδίδεται ένας Αριθμός Μητρώου, 
εφόσον αυτές διαθέτουν έναν Αριθμό Φορολογικού Μη¬ 
τρώου. 

3. Για τους εργοδότες που δεν απασχολούν προσωπικό 
στην έδρα τους και έχουν αριθμούς μητρώου μόνο για τα 
παραρτήματά τους, αποδίδεται νέος Αριθμός Μητρώου 
Εργοδότη στην έδρα, ανεξάρτητος από τους Αριθμούς 
Μητρώου των παραρτημάτων, οι οποίοι παύουν να ισχύ¬ 
ουν. 

4. Στους εργοδότες της παραγράφου 3 του άρθρου 1 
της παρούσας αποδίδονται δύο αριθμοί μητρώου, ένας 
για την επαγγελματική τους δραστηριότητα και ένας για 
τους οικιακούς βοηθούς ή λοιπά κατ’ οίκον πρόσωπα που 
απασχολούν σε μία ή περισσότερες οικίες. 

5. Στους εργοδότες της παρ. 4 του άρθρου 1 χορηγεί¬ 
ται ξεχωριστός Αριθμός Μητρώου Εργοδότη ανά οργανι¬ 
κή μονάδα. 

6. Ειδικά στα Σωματεία Φορτοεκφορτωτών και στο Τα¬ 
μείο Λαϊκών Αγορών αποδίδεται δεκαψήφιος αριθμός μη¬ 
τρώου, που χρησιμοποιείται μόνο κατά την υποβολή Ανα¬ 
λυτικής Περιοδικής Δήλωσης (Α.Π.Δ.) για το προσωπικό 
που απασχολούν. Για τα μέλη τους, υπάρχει προσωρινή 
εξαίρεση από την υποβολή Α.Π.Δ., και η συναλλαγή με το 
ΙΚΑ πραγματοποιείται με χρήση των παλιών εξαψήφιων 
αριθμών μητρώου και των τριψήφιων κωδικών των υπο¬ 
καταστημάτων και παραρτημάτων του ΙΚΑ. 

7. Ο νέος Αριθμός Μητρώου Εργοδότη ισχύει από 1-1- 
2002. Μέχρι την ημερομηνία αυτή οι συναλλαγές πραγ¬ 
ματοποιούνται με τους ισχύοντες εξαψήφιους αριθμούς, 
ανεξάρτητα από τη γνωστοποίηση ή μη του νέου Αριθμού 
Μητρώου στον εργοδότη. 

Άρθρο 10 

Αριθμός Μητρώου Οικοδομοτεχνικών Έργων 

1. Ο Αριθμός Μητρώου Εργοδότη για τα Οικοδομοτε- 
χνικά Έργα δεν μεταβάλλεται, ανεξάρτητα από την δή¬ 
λωση των έργων αυτών στο ΙΚΑ μέσω του Ε.Β.Σ.Ε. 

2. Για τα έργα που απογράφονται στο ΙΚΑ από 1.1.2002 
αποδίδεται νέος δεκαψήφιος Αριθμός Μητρώου. 


Άρθρο 11 

Ενημέρωση Μονάδων ΙΚΑ 

1. Μετά την ολοκλήρωση της επεξεργασίας των 
Ε.Β.Σ.Ε. αποστέλλονται σε κάθε υποκατάστημα ή παράρ¬ 
τημα ΙΚΑ Καταστάσεις Μητρώου με τους νέους Αριθμούς 
Μητρώου που έλαβαν οι εργοδότες που υπέβαλαν το 
Ε.Β.Σ.Ε.. Οι καταστάσεις αυτές είναι δύο ειδών: 

α) Καταστάσεις με τους εργοδότες που η έδρα τους 
ανήκει στην ασφαλιστική περιοχή του συγκεκριμένου 
υποκαταστήματος ή παραρτήματος ΙΚΑ, και 
β) καταστάσεις με τους εργοδότες που παράρτημα της 
επιχείρησής τους ανήκει στην ασφαλιστική περιοχή του 
συγκεκριμένου υποκαταστήματος ή παραρτήματος ΙΚΑ. 

Οι Καταστάσεις Μητρώου αρχειοθετούνται σε ειδικό 
χώρο στα υποκαταστήματα και παραρτήματα, για να είναι 
διαθέσιμες κατά την έναρξη εφαρμογής της ΑΠΔ. 

2. Κάθε μήνα αποστέλλονται στις μονάδες του ΙΚΑ μό¬ 
νον οι μεταβολές που σημειώνονται στις ισχύουσες κατα¬ 
στάσεις, ενώ κάθε εξάμηνο αποστέλλεται νέα πλήρης κα¬ 
τάσταση μητρώου που περιλαμβάνει απογραφές και με¬ 
ταβολές που πραγματοποιήθηκαν κατά το εξάμηνο στο 
οποίο αναφέρεται και καταργούνται οι προαναφερόμε- 
νες μηνιαίες. 

3. Τα επεξεργασμένα Ε.Β.Σ.Ε. φυλάσσονται σε ειδικό 
αρχείο, από το οποίο αναζητούνται, αν παραστεί ανάγκη, 
οι πληροφορίες που περιέχονται σ’ αυτά. 

Άρθρο 12 

Ενημερωτικό Έντυπο Εργοδότη 

1. Μετά την επεξεργασία του Ε.Β.Σ.Ε. εκδίδεται και απο- 
στέλλεται ταχυδρομικά στη διεύθυνση της έδρας του ερ¬ 
γοδότη, ενημερωτικό έντυπο με τίτλο «Έντυπο Απόδοσης 
Νέου Αριθμού Μητρώου». Το έντυπο αυτό εκτυπώνεται 
σε χαρτί διαστάσεων Α5 και είναι χωρισμένο σε δύο δια- 
κριτά τμήματα: 

α) Στο επάνω τμήμα περιέχονται τα στοιχεία του Εργο¬ 
δότη, καθώς και οδηγίες για τη χρήση του νέου Αριθμού 
Μητρώου. 

β) Στο κάτω τμήμα υπάρχει πλαστικοποιημένη κάρτα, 
που αποσπάται και χρησιμοποιείται από τον εργοδότη 
στις συναλλαγές του με το ΙΚΑ, στην οποία αναγράφονται 
τα εξής στοιχεία: 

αα) Αριθμός Μητρώου Εργοδότη (ΑΜΕ) 
ββ) Επωνυμία Εργοδότη 
γγ) Αριθμός Φορολογικού Μητρώου (ΑΦΜ) και 
δδ) Νομική μορφή της επιχείρησης 

2. Μαζί με το ενημερωτικό έντυπο αποστέλλεται στον 
εργοδότη και εκτύπωση με το σύνολο των παραρτημάτων 
που δήλωσε. Ο αριθμός που φέρει το κάθε παράρτημα 
στο ενημερωτικό έντυπο είναι αυτός που θα χρησιμοποι¬ 
είται από τον εργοδότη στην ΑΠΔ. 

Άρθρο 13 

Συνέπειες της μη υποβολής 

Η υποβολή Α. Π .Δ. και η καταβολή των εισφορών από ερ¬ 
γοδότες που δεν έχουν υποβάλει Ε.Β.Σ.Ε. και δεν έχουν 
λάβει νέο αριθμό μητρώου, πραγματοποιείται με την τή¬ 
ρηση των παρακάτω διαδικασιών: 

Α. Υποβολή Α.Π.Δ.: 

α) Ο εργοδότης συμπληρώνει και υποβάλλει άμεσα, στο 

υποκατάστημα ή παράρτημα ΙΚΑ παραλαβής της Α.Π.Δ., 
το Ε.Β.Σ.Ε. 

β) Ο αρμόδιος υπάλληλος της μονάδας παραλαβής 
αποδίδει στον εργοδότη νέο Αριθμό Μητρώου με τη βοή¬ 
θεια προτυπωμένων αυτοκόλλητων ετικετών με Αριθμούς 
Μητρώου που έχουν αποσταλεί στις μονάδες. 

γ) Μετά την απόδοση του νέου Αριθμού Μητρώου, το 
Ε.Β.Σ.Ε. αποστέλλεται για επεξεργασία και καταχώριση . 

δ) Ο εργοδότης συμπληρώνει το νέο Αριθμό Μητρώου 
στην Α. Π .Δ. και υποβάλλει αυτήν εντός των νόμιμων προ¬ 
θεσμιών. 

Β. Καταβολή εισφορών: 

α) Ο εργοδότης συμπληρώνει και να υποβάλλει αυθη¬ 
μερόν στο αρμόδιο για την παραλαβή της Α.Π.Δ. υποκα¬ 
τάστημα ή παράρτημα ΙΚΑ το Ε.Β.Σ.Ε. 

β) Ο αρμόδιος υπάλληλος αποδίδει στον εργοδότη νέο 
Αριθμό Μητρώου με τη βοήθεια προτυπωμένων αυτοκόλ¬ 
λητων ετικετών με αριθμούς μητρώου που έχουν απο¬ 
σταλεί στις μονάδες. 


γ) Μετά την απόδοση του νέου Αριθμού Μητρώου, το 
Ε.Β.Σ.Ε. αποστέλλεται για επεξεργασία και καταχώριση. 

Μετά την ολοκλήρωση της ως άνω διαδικασίας οι ει¬ 
σφορές καταβάλλονται στο ταμείο της οικείας μονάδας 
με βάση το νέο Αριθμό Μητρώου. 

Άρθρο 14 

Ισχύς της απόφασης 

Η παρούσα απόφαση ισχύει από την ημερομηνία δημο¬ 
σίευσης του Ν. 2972/2001 (ΦΕΚ Α'291/27.12.2001) στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2002 

Ο ΥΦΥΠΟΥΡΓΟΣ 

Ρ. ΣΠΥΡΟΠΟΥΛΟΣ 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΓΟ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθπίθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


ΘϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' και Δ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2002 κατά 6 βατό ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου καιλήγειτην31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































